Nice for What

Nice for What הוא סינגל שהוקלט על ידי הראפר הקנדי דרייק, מתוך אלבום האולפן החמישי שלו, Scorpion. השיר יצא לאור ב-6 באפריל 2018, כסינגל השני מתוך האלבום, על ידי חברות התקליטים יאנג מאני וקאש מאני. השיר הגיע למקום הראשון במצעד הבילבורד הוט 100, תוך שהחליף את שירו של דרייק עצמו, "God's Plan" והפך לשירו החמישי של דרייק שהגיע למקום הראשון במצעד. השיר הגיע גם לצמרת מצעד הסינגלים הבריטי ומצעד המוזיקה האוסטרלי. ב-14 במרץ 2018, פרסם בנו של לורן היל, ג'ושוע אומארו מארלי, קטע מהשיר ברשת החברתית סנאפצ'ט. מאוחר יותר, אישר דרייק כי יוציא סינגל חדש בהפקתו של מורדה ביטס במהלך לייב באינסטגרם. ב-5 באפריל, התארח דרייק בהפתעה בהופעתו של צמד ה-R&B הקנדי מאג'יד ג'ורדן (אנ') בטורונטו, בה אמר כי "הסיבה שאני כאן הערב היא משום שחזרתי לעיר על מנת לסיים את האלבום שלי" וכי "יש לי סינגל חדש שיוצא מחר בערב, למקרה שיש לכם קצת זמן פנוי". "Nice for What" הוא שיר באונס (אנ') אופטימי המכיל אלמנטים של רית'ם אנד בלוז מתחילת שנות האלפיים. השיר מכיל דגימה מהשירים "Ex-Factor" (אנ') של לורן היל משנת 1998, "Drag Rap" של השואובויז משנת 1986 ו-"Get Your Roll On" של ביג טיימרס (אנ') משנת 2000. מבחינה לירית, השיר עוסק ב"פרידה בעיצומה של מערכת יחסים". הווידאו קליפ הרשמי של השיר, שבוים על ידי קרנה אוונס (אנ'), מציג נשים מבצעות פעילויות שונות, בהן שחייה, ריקוד, דוגמנות, משחק עם ילדים, רכיבה על סוס וקיום פגישה עסקית. בקליפ הופעות אורח של נשים שונות, לפי סדר הופעתן: אוליביה ויילד, מיסטי קופלנד, איסה ריי, ראשידה ג'ונס, ג'ורדן דאן (אנ'), טרייסי אליס רוס (אנ'), טיפאני האדיש, יארה שאהידי, זואי סלדנה, אליזבת וויקטוריה לג'ונחארטה (אנ'), לטישה רייט, בריה וינייט (אנ'), אמה רוברטס, סיד (אנ') ומישל רודריגז. השיר זכה לביקורות חיוביות מצד מבקרי המוזיקה, ורבים שיבחו את קידומה של ההעצמה הנשית בשיר. יו מקינטייר מפורבס הגדיר את השיר כ"מושלם" וכ"הגשה מושלמת נוספת מהאמן הגדול ביותר בהיפ-הופ", וכתב כי "המדגם הקולי מסייע לשיר להתבלט בדיסקוגרפיה שלו". קווין לוזאנו מפיצ'פורק הגדיר את השיר כ"שיר החדש הטוב ביותר", שיבח את דרייק על ש"התמודד בצורה חלקה עם ההפקה ללא הדופי של מורדה ביטס". מגזין בילבורד בחר בשיר לשיר החמישי הטוב ביותר שיצא בשנת 2018. במצעד הבילבורד הוט 100, הפך דרייק לאמן הראשון שזכה בהופעת בכורה במקום הראשון שהחליפה את השיר של עצמו ("God's Plan") בראש המצעד. בשבוע הראשון לצאתו, צבר השיר כ-88,000 הורדות שנמכרו ו-60.4 מיליון הזרמות. השיר הפך לשיר ה-30 בתולדות מצעד הבילבורד הוט 100 שהגיע היישר אל המקום הראשון, וכן שירו החמישי של דרייק שהגיע למקום הראשון במצעד. בנוסף, הגיע השיר גם לצמרת מצעד הסינגלים הבריטי ומצעד המוזיקה האוסטרלי. מידע על היצירה "Nice for What" באתר מיוזיק בריינז מידע על הסינגל "Nice for What" באתר מיוזיק בריינז סרטון השיר "Nice for What" באתר יוטיוב דרייק, מורדה ביטס, אלן ברגמן, מרלין ברגמן, גוסטפייס קילה, ריזה, ג'יזה, מרווין האמליש, יו-גאד, לורן היל, אינספקטה דק, אול' דירטי באסטרד, מת'וד מן, רייקוון, אורביל הול, פיליפ פרייס Listen to a Snippet of a Drake and Lauryn Hill Collaboration, Rap-Up (באנגלית) Nick MojicaPublished: March 22, 2018, Drake Confirms New Single on the Way Is Produced by Murda Beatz - XXL, XXL Mag (באנגלית) Amanda Wicks, Drake Says He’s Releasing a New Song Tomorrow, Pitchfork (באנגלית) Drake Is Releasing a New Single Friday Night, exclaim.ca (ב־Canadian English) Drake Says He's Dropping a New Single Tonight, Billboard (באנגלית) Drake Drops New Lauryn Hill-Sampling Song and Video 'Nice For What': Watch, Billboard (באנגלית) Micah Peters, "Nice for What" Is Another Inevitable Victory for Drake, The Ringer, ‏2018-04-09 (באנגלית) Drake Does Everything Right in 'Nice For What', PAPER, ‏2018-04-08 (באנגלית) Legendary New Orleans bounce producer BlaqNmilD talks co-producing “Nice For What”, The FADER (באנגלית) Watch the star-studded video for Drake's new song 'Nice For What', FACT Magazine, ‏2018-04-07 (באנגלית) Video: Drake – “Nice For What”, Spin, ‏2018-04-07 Hugh McIntyre, Drake Drops Energetic New Single 'Nice For What', Forbes (באנגלית) A breakdown of all the cameos in Drake’s “Nice For What” video, The FADER (באנגלית) Daniel Kreps, Daniel Kreps, Watch Drake's Star-Studded Video for New Song 'Nice for What', Rolling Stone, ‏2018-04-07 (באנגלית) Drake ‘Nice For What’ track praised for promoting female empowerment, Evening Standard, ‏2018-04-07 (באנגלית) Drake praised for empowering women with star-studded new video, independent (באנגלית) Listen to “Nice for What” by Drake (באנגלית), נבדק ב-2020-10-14 Billboard's 100 Best Songs of 2018: Critics' Picks, Billboard (באנגלית) Drake Dethrones Himself Atop Billboard Hot 100, as 'Nice for What' Debuts at No. 1, Replacing 'God's Plan', Billboard (באנגלית) Gold & Platinum, RIAA (באנגלית אמריקאית) Try the TIDAL Web Player, listen.tidal.com (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-04-08